شه‌فه‌ق نيوز/ بژار موسا عه‌لى قسه‌كه‌ر وه‌ناو وه‌ڕيه‌وبه‌رايه‌تى گشتى ته‌ندروستى هه‌ولێر، ئاشكراى ئه‌وه‌ كرد ئه‌و وشكاننه‌يله‌ ك ئه‌نجام ئه‌دريه‌ێد ئه‌را هاووڵاتيه‌يل شار هه‌ولێر گشت ئه‌و كه‌سه‌يليشه‌ ئه‌گرێده‌و ك له‌ ده‌يشت هه‌رێم هاتنه‌سه‌و تا 15ى شوبات گوزه‌يشت.
عه‌لى له‌ به‌ياننامه‌يگ وت: وشانن ئه‌را ئه‌و كه‌سه‌يله‌ ئه‌كريه‌ێد ك تا 15ى مانگ وڵاته‌يل بيگانه‌و له‌ ده‌يشت هه‌رێم كوردستان هاتنه‌سه‌وه‌و هاووڵاتيه‌يل له‌ناو هه‌رێميش و ئه‌وانه‌گ ك ره‌گه‌زنامه‌ى بيگانه‌يش ديرن ئه‌تويه‌نن وشكانن ئه‌نجام بيه‌ن له‌ ناوه‌نده‌يل ته‌ندروستى.
جى باسه‌، وه‌ڕيه‌وبه‌رايه‌تى گشتى ته‌ندروستى هه‌ولێر باس له‌وه‌ كرد ك ئمڕوو 1 نيسان ده‌سكرده‌سه‌ وشكانن ئه‌را ئه‌وانه‌گ له‌ ده‌يشت هه‌رێم هاتنه‌سه‌وه‌و وه‌رده‌وام ئه‌دێ تا وه‌ختيگ وشكانن ئه‌را گشت هاووڵاتيه‌يل ئه‌كريه‌ێد.
